У мінулым годзе мы правялі ў Нацыянальнай акадэміі навук Еўрапейскую школу біятэхнолагаў. Яе сутнасць заключалася ў тым, каб са­браць лепшых маладых вучоных, якія працуюць у галіне біятэхналогій, кандыдатаў навук і аспірантаў, якія не жадаюць спыняцца на дасягнутым і хочуць быць уцягнуты ў міжнародныя навуковыя працэсы. Праз Еўрапейскую біятэхналагічную асацыяцыю мы запрасілі 10 вядучых вучоных у галіне біятэхналогій выступіць у нас з шэрагам лекцый. Акрамя таго, удзел у мерапрыемстве ўзялі 10 беларускіх прафесараў, якія таксама маюць су­светнае прызнанне. На працягу цэлага тыдня нашы маладыя вучоныя мелі магчымасць не толькі слухаць унікальныя лекцыі, але і прадаставіць свае праекты і атрымаць іх экспертную ацэнку. Яны наведалі профільныя навуковыя арганізацыі НАН Беларусі, правялі круглыя сталы і г.д. Безумоўна, усё гэта прынесла і яшчэ будзе прыносіць плён: закладзена аснова для цеснага супрацоўніцтва вучоных (маладых і сталых) у сумесных навуковых праектах.